બીજી તરફ, શહેરભરમાં ચર્ચાનો દોર શરૂ થયો છે કે, પોલીસ વિદેશી દારૂના બૂટલેગરોને છાવરી રહી હોય તેવો ઘાટ છે. લઠ્ઠાકાંડની ચર્ચા શરૂ થઈ ત્યાર પછી શહેરભરમાં એક પણ વિદેશી દારૂના બૂટલેગર વિરૂદ્ધ મોટી કાર્યવાહી થઈ નથી. ઉલ્લેખનીય છે કે, અનેક વહીવટદારોએ પણ આ ઘટનાનો પણ ‘લાભ’ તો લઈ જ લીધો છે. જ્યારે, પશ્ચિમ વિસ્તારમાં ઉચ્ચ અધિકારીઓ ‘તપાસ’ના નામે મીટિંગો કરી રહ્યાં છે ને સ્ટાફ ‘લટાર’ મારીને અડ્ડા ચેક કરી લીધાનું કહી રહ્યો છે.